《金陵》
明代·徐献忠

南朝王气昔分明，盛业千年始作京。
春树久迷江总宅，寒江长傍秣陵城。
三山落日明秋练，六苑轻风动早莺。
闻说高皇初驻跸，阅江麾盖定专征。

作者简介：（1483—1559）明松江府华亭人，字伯臣，号长谷。嘉靖四年举人。屡应会试不第。官奉化知县，节用平税，减役防水，增学官之田为膏粥费。谢政后居吴兴。与何良俊、董宜阳、张之象俱以文章气节名，时称四贤。工诗善书。著书数百卷，门人私谥贞宪先生。有《百家唐诗》、《六朝声偶集》、《乐府原》、《吴兴掌故》等。